Legal Document

Category: 107

Text:
25. ΒΑΣΙΛΙΚΟΝ ΔΙΑΤΑΓΜΑ της 8/17 Μαΐου 1958 Περί οργανισμού διοικήσεως και διαχειρίσεως της Ριζαρείου Εκκλησιαστικής Σχολής. Έχοντες υπ’ όψει: 1)την από 1 Ιαν. 1840 διαθήκην του Γεωργίου Ραδιόνωφ Ριζάρη, ιδρυτου της εν Αθήναις ομωνύμου Εκκλησιαστικής Σχολής, τας από 10 Ιανουαρίου, 25 Απριλίου και 1 Ιουλίου του αυτού έτους προσθήκας αυτής, τον από 31 Μαΐου 1941 κωδίκελλον, 2)το υπ' αριθ. 1624 της 12 Μαΐου 1841 Β.Δ/μα αποδοχής των προτάσεων του Γ. Ριζάρη, περί συστάσεως Εκκλησιαστικής Σχολής, 3)τας διατάξεις : α)των άρθρ. 110 και 119 του Αστικού Κώδικος, β)των άρθρ. 95-112 του Α.Ν. 2039/1939, ως ούτος ετροποποιήθη μεταγενεστέρως, 4)τας από 3.5.1956 και 5.2.1957 αποφάσεις του Συμβουλίου των εκτελεστών της διαθήκης Γ. Ριζάρη, 5)τας από 14.5.1957, 12.7.1957 και 18.2.1958 γνωμοδοτήσεις του Συμβουλίου Εθν. Κληροδοτημάτων, προτάσει των επί των Οικονομικών και Θρησκευμάτων και Εθνικής Παιδείας Υπουργών, απεφασίσαμεν και διατάσσομεν: Άρθρον μόνον.-Εγκρίνομεν τον υπό του Συμβουλίου των εκτελεστών της διαθήκης Γεωργίου Ραδ. Ριζάρη καταρτισθέντα οργανισμόν διοικήσεως και διαχειρίσεως της Ριζαρείου Εκκλησιαστικής Σχολής, εξ άρθρ. 22 καταχωριζομένων κατωτέρω, ως ούτος ετροποποιήθη και συνεπληρώθη υπό των Υπουργών Οικονομικών και Θρησκευμάτων και Εθνικής Παιδείας. 2.Από της δημοσιεύσεως του παρόντος καταργείται πάσα διάταξις ρυθμίζουσα περί ων προνοεί ο δια του παρόντος Δ/τος εγκρινόμενος οργανισμός. Εις τους αυτούς επί των Οικονομικών και Θρησκευμάτων και Εθνικής Παιδείας Υπουργούς ανατίθεμεν την δημοσίευσιν και εκτέλεσιν του παρόντος δ/τος. Οργανισμός  της Ριζαρείου Εκκλησιαστικής Σχολής. Άρθρ.9.-1.Το Τριμμελές Συμβούλιον έχει τα εξής καθήκοντα .α)Επαγρυπνεί εφ' όλων των ζητημάτων του Ιδρύματος  και  επιμελείται  της  πραγματοποιήσεως  του σκοπού αυτού. β)Συγκαλεί το Πολυμελές Συμβούλιον εις συνεδρίαν κατά τας διατάξεις του άρθρ. 6 παρ. 1 του παρόντος. γ)Εκτελεί τας αποφάσεις του Πολυμελούς Συμβουλίου, διατάσσει την έκδοσιν των αναγκαίων εγγράφων, παντός χρηματικού εντάλματος επί τη βάσει του τακτικού προϋπολογισμού ή του εκτάκτου, ως και δι' επισκευάς ή κατασκευάς εκ των αποθεμάτων του Ιδρύματος, συμφώνως προς τα αποφασισθέντα υπό του Πολυμελούς Συμβουλίου, κατά το εδάφ. δ΄ παρ. 1 άρθρ. 6 και 7 του παρόντος. δ)Τηρεί την μετά των άρχων εν γένει αλληλογραφίαν του Ιδρύματος. ε)Φροντίζει περί της μειοδοσίας προμηθείας των εις τας Σχολάς του Ιδρύματος τροφίμων, ειδών ιματισμού και άλλων αναγκαίων υλικών, τηρούν δια των εντεταλμένων υπαλλήλων περί τούτων λεπτομερή βιβλία. ς)Πληροφορείται, αν νομίζη αναγκαίον, περί της μηνιαίας καταστάσεως του Ταμείου, οφείλον πάντως δις τουλάχιστον του έτους να ελέγχη την διαχείρισιν του ταμείου και να βεβαιούται περί της ενημερότητας των εγγραφών του λογιστηρίου. Κατ' έτος και εντός δύο μηνών από της λήξεως της χρήσεως, ενεργεί έλεγχον επί της κατά το προηγούμενον οικονομικόν έτος διαχειρίσεως του ταμείου, περί ου ανακοινεί εις το Πολυμελές Συμβούλιον εν καιρώ. ζ)Φροντίζει περί της ασφαλούς μισθώσεως των ακινήτων κτημάτων του Ιδρύματος, εντός των ορίων του προϋπολογισμού, άλλως υποβάλλει τα σχετικά εις το Πολυμελές Συμβούλιον, αρμόδιον εν τοιαύτη περιπτώσει να λαμβάνη αποφάσεις κατά τας διατάξεις του εδάφ. ς' της παρ.1 του άρθρ. 6 του παρόντος. η)Επιμελείται την έγκαιρον είσπραξιν των ενοικίων και των τόκων ως και των ανηκόντων τω Ιδρύματι χρημάτων και πραγμάτων, εκδίδον τα προσήκοντα έγγραφα. θ)Φροντίζει περί της παραλαβής των εις κινητά ή ακίνητα δωρεών, διαθέτον αυτάς κατά την θέλησιν του δωρητού. Αι δωρεαί εγγράφονται εις το βιβλίον απογραφής. ι)Επιβλέπει την υπό των αρμοδίων υπαλλήλων τακτικήν τήρησιν των αναγκαίων λογιστικών βιβλίων, ονοματολόγιον μισθωτών, υλικού Σχολών κλπ. ια)Δαπανά συμφώνως προς τον προϋπολογισμόν τα αναγκαία κονδύλια δια προμηθείας βιβλίων και διαφόρων σχολικών οργάνων. ιβ)Ελέγχει καθ' εξαμηνίαν την τυχόν διαχείρισιν του οικονόμου και παρέχει οδηγίας αυτώ δια το έργον του. ιγ)Επιμελείται της συντάξεως και της υποβολής του προϋπολογισμού του Ιδρύματος, προ της λήξεως του οικονομικού έτους. ιδ)Επιβλέπει και εφαρμόζει τας περί των μαθητών διατάξεις της διαθήκης του ιδρυτού, του οργανισμού και του κανονισμού του Ιδρύματος και επιμελείται της έγκαιρου ειδοποιήσεως των υπό των κληροδοτημάτων οριζομένων αρχών δια την έγκαιρον προσέλευσιν μετά πλήρων πιστοποιητικών  (Αντί για τη σελ. 189(α) Σελ. 189(β) Τεύχος 1315 Σελ. 37 Εκκλησιαστικές Σχολές 33.Δ.γ.25 των νέων υποτρόφων, εφ' όσον εκκενώθησαν θέσεις.  ιε)Προτείνει εις το Πολυμελές Συμβούλιον τον διορισμόν και απόλυσιν του πάσης φύσεως Διοικητικού και υπηρετικού προσωπικού. ις)Επιτηρεί την ακριβή και επιμελή εκπλήρωσιν των καθηκόντων απόντος του προαναφερομένου προσωπικού και επιβάλλει ποινάς κατά τα ειδικώτερον εν άρθρ. 14 διαλαμβανόμενα. ιζ)Συνέρχεται τακτικώς άπαξ κατά δεκαπενθήμερον και εκτάκτως οσάκις παρίσταται ανάγκη τη αιτήσει  ενός  των  μελών του προς σύσκεψιν. ιη)Καθορίζει κατ' έτος τους αναγκαίους όρους της εργολαβικής προμήθειας των ειδών της τροφής, ιματισμού, υποδήσεως, υλικών καθαρισμού, θερμάνσεως και λοιπών αναγκαιούντων τοις μαθηταίς διακανονίζον άμα, τον τρόπον της παραλαβής και ελέγχου αυτών. ιθ)Κανονίζει τας ώρας εργασίας του εν γένει προσωπικού του Ιδρύματος. 2.Το Τριμελές Συμβούλιον έχει ιδίαν κυκλοτερή σφραγίδα, φέρουσαν εν τω μέσω την εικόνα του Ιδρυτού, κύκλω δε τας λέξεις "Διοικητικόν Συμβούλιον Ριζαρείου Εκκλησιαστικής Σχολής 1844". Άρθρ.10.-1.Τρεις μήνας προ της λήξεως του Οικονομικού Έτους, ούτινος η έναρξις και λήξις συμπίπτει με την τοιαύτην του Ελληνικού Δημοσίου, το Τριμελές Συμβούλιον επιμελείται και υποβάλλει εις το Πολυμελές Συμβούλιον τους προϋπολογισμούς εσόδων και εξόδων του επομένου Οικονομικού έτους του Ιδρύματος και των λοιπών κληρονομιών, κληροδοσιών και δωρεών και αφού το Πολυμελές Συμβούλιον συζητήση επ' αυτών και εγκρίνη, αναγραφομένοις εν τοις πρακτικοίς πάσης τυχόν διαφωνίας, υποβάλλει αυτούς ευθύς μετ' αντιγράφου των πρακτικών εις το Υπουργείον Οικονομικών, δια του Υπουργείου Εθν. Παιδείας, προς έγκρισιν παρ' αμφοτέρων των εποπτευουσών αρχών. 2.Δαπάνη πέραν των εν τοις προϋπολογισμοίς εγκριθεισών υπό των Υπουργείων πιστώσεων απαγορεύεται. Εν περιπτώσει ανεπαρκείας της εγκριθείσης πιστώσεως, ή ανάγκης εκτάκτου πιστώσεως μη προβλεφθείσης, ζητείται συμπληρωματική τοιαύτη παρά του Πολυμελούς Συμβουλίου και υποβάλλεται υπό του Τριμελούς Συμβουλίου, δι' ητιολογημένης πράξεως ως άνω εις τα εποπτεύοντα Υπουργεία προς έγκρισιν. Προ της εγκρίσεως δεν επιτρέπεται η διάθεσις της πιστώσεως εκτός των τακτικών, αίτινες διατίθενται βάσει του προϋπολογισμού παρελθ. έτους, πλην αν από της υποβολής παρέλθη μην, ή λόγω εκτάκτων όλως συνθηκών επιβάλλεται αύτη, οπότε διατίθεται υπό ιδίαν ευθύνην του Πολυμελούς Συμβουλίου. Αι πιστώσεις αύται αναγράφονται εις τον προϋπολογισμόν του επομένου έτους υπό τον τίτλον Δαπάναι κεκλεισμένης χρήσεως, εφ' όσον δεν επαρκούσι τα έσοδα του προϋπολογισμού της τρεχούσης χρήσεως. Εις τον προϋπολογισμόν αναγράφεται ετησίως κονδύλιον  αποθεματικόν  5-10%  επί  του  συνόλου Σελ. 190(β) Τεύχος 1315 Σελ. 38 των    εισπράξεων   το   οποίον   μετά   των   τυχόν περισσευμάτων διατίθεται προς ανακαίνισιν ή ανέγερσιν νέων οικοδομών, απαγορευομένης της διαθέσεως αυτών δι' έξοδα τρεχούσης χρήσεως. Ομοίως αναγράφεται εις τον προϋπολογισμόν και ποσόν προς αυτά ασφάλειαν των κτημάτων εκ πυρκαϊάς. 3.Εντός δύο μηνών από της λήξεως της χρήσεως εκάστου διαχειριστικού έτους το Τριμελές Συμβούλιον επιμελείται της συντάξεως των απολογισμών της περιουσίας του Ιδρύματος, των κληρονομιών, κληροδοτημάτων και δωρεών της ληξάσης χρήσεως, περιλαμβάνον λεπτομερώς κατά κεφάλαιον και άρθρον τα εξής : Α Έσοδα: α)Τα βάσει των προϋπολογισμών εγκριθέντα. β)Τα εντός της χρήσεως του έτους τυχόν επί πλέον εισπραχθέντα. γ)Τα υπολειφθέντα εισπράξιμα και δ)Τα μη πραγματοποιηθέντα ουδέ εισπράξιμα. Β.Έξοδα: α)Τα δια των προϋπολογισμών εγκριθέντα. β)Τα δαπανηθέντα εντός της χρήσεως. γ)Τας υπολειφθείσας κατά την λήξιν της χρήσεως αδιαθέτους πιστώσεις ως και τα δαπανηθέντα εκ των τυχόν αιτηθέντων δι' αναπληρωματικών πιστώσεων. 4.Τους ανωτέρω απολογισμούς υποβάλλει το Τριμελές Συμβουλιον Εις το Πολυμελές και αφού εξετασθώσι και εγκριθώσι παρ' αυτού τους υποβάλλει προς έγκρισιν εις τα Εποπτεύοντα Υπουργεία. 5.Τα εκ των εισοδημάτων του Ιδρύματος περισσεύματα επενδύονται κατά τας διατάξεις του Α.Ν. 2039/1939. Άρθρ.11.-1.Το προσωπικόν του Ιδρύματος διακρίνεται εις: Α)Το προσωπικόν των Σχολών. Β)Το προσωπικόν Διοικήσεως. Γ)Το βοηθητικόν και υπηρετικόν προσωπικόν. 2.Το προσωπικόν Σχολών αποτελείται: α)Εκ του τακτικού διδακτικού προσωπικού, ήτοι του Διευθυντού και των καθηγητών των Σχολών του Ιδρύματος. β)Εκ του Οικονόμου, δύο παιδονόμων, δακτυλογράφου-γραφέως και του κλητήρας Διευθύνσεως Σχολών. γ)Εκ του επικουρικού προσωπικού, περιλαμβάνοντος τους επιτίμους και εκτάκτους καθηγητάς των Σχολών, τον Υποδιευθυντήν, τον ιατρόν, προσθέτους παιδονόμους, αποθηκάριον, εκτάκτους γραφείς, διάκονον, νοσοκόμον και γυναίκα οικονόμον. 3.Τα του προσωπικού Σχολών θέλουν ρυθμισθή δι' ιδίου Δ/τος, εκδοθησομένου βάσει των περί αυτού ισχυόντων υπό της κειμένης νομοθεσίας. Άρθρ.12-21.(Αφορώσι την εσωτερικήν οργάνωσιν και τα καθήκοντα του διοικητικού προσωπικού). Τα άρθρ. 12, 17 και 18 τροποποιήθηκαν από το Π.Δ. 548/24 Οκτ. –21 Νοεμ. 1985 (ΦΕΚ Α' 196), το οποίο στη συνέχεια τροποποιήθηκε και συμπληρώθηκε από το άθρο μόνο του Π. Δ. 139/20-27 Ιαν. 1994 (ΦΕΚΑ΄95). 33.Δ.γ.25 Εκκλησιαστικές Σχολές Άρθρ.22.-1.Το ίδρυμα της Ριζαρείου Εκκλησιαστικής Σχολής έχει δυο βιβλιοθήκας, την μικράν και την μεγάλην. Και η μεν μικρά Βιβλιοθήκη περιέχει τα προς χρήσιν των μαθητών και σπουδαστών ηγορασμένα διδακτικά βιβλία, η δε μεγάλη βιβλιοθήκη πάντα τα υπόλοιπα. 2.Αμφότεραι αι Βιβλιοθήκαι τελούσιν υπό την εποπτείαν του Δ/ντού των Σχολών, υπό την άμεσον δε φροντίδα και ευθύνην του Βιβλιοφύλακος. 3.Ο Βιβλιοφυλαξ έχει τα εξής καθήκοντα: α)Κρατεί τας κλείδας των αιθουσών της μεγάλης Βιβλιοθήκης και των ερμαρίων, αμφοτέρων των Βιβλιοθηκών, ων δια πάσαν υπεξαίρεσιν ή απώλειαν βιβλίου, προσωπικώς υπεύθυνος, επί καταλογισμώ της αξίας αυτοίς, διατασσομένω μετ' έκθεσιν του Διευθυντού, υπό του Τριμελούς Συμβουλίου. β)Κρατεί καταλόγους κατ' αύξοντα αριθμόν των τε υπαρχόντων και των εισερχομένων βιβλίων και Ευρετήρια αυτών εν αλφαβητική τάξει (κατά συγγραφέα και τίτλον εκάστου αυτών και κατ' είδος, εις έκαστον ανήκει). γ)Σφραγίζει δια της σφραγίδος του Ιδρύματος πάντα τα βιβλία, αμφοτέρων των Βιβλιοθηκών, εις το πρώτον, τελευταίον και τα εν τω μέσω φύλλω αυτών, αναγράφων άμα εφ' εκάστου αυτών και τον αριθμόν, ον τούτο έχει λαμβάνει εν τω αριθμητικώ κατ' αύξοντα αριθμόν καταλόγω. δ)Ταξινομεί τα βιβλία καθ' ερμάρια και σειράς, κατ' αύξοντα αριθμόν όπου δε δύναται και κατά κατηγορίαν γνώσεων (επιστήμην ή κλάδον αυτής κλπ.) ε)Συντάσσει και τηρεί δελτία έν δι' έκαστον βιβλίον, εν ω αναγράφεται ο συγγραφεύς, ο τίτλος, τόμος ή τεύχος, προκειμένου δε περί περιοδικών και έτη, σειραί, τόπος και χρόνος εκδόσεως και σχήμα αυτών, ως και ο αριθμός, ον έκαστος έχει εν τη οικεία Βιβλιοθήκη. Τα δελτία ταύτα ταξινομούμενα κατά τε κατηγορίαν γνώσεως (είδος ή κλάδον επιστήμης, περιεχόμενον κλπ.) και κατ' αλφαβητικήν δι' εκάστην κατηγορία τάξιν, φυλάσσονται υπό του Βιβλιοφύλακος εν ιδίοις κυτίοις, ως κρατεί τας κλείδας. ς)Δια καταστάσεως, υπογραφομένης παρ' αυτού, παραδίδει τα άδετα βιβλία ή περιοδικά, προκειμένου δε περί νέων, προ της ταξινομήσεως αυτών, μετ' έγκρισιν της καταστάσεως υπό του Προέδρου του Τριμελούς Συμβουλίου ή του Δ/ντού, προς βιβλιοδέτησιν, μερίμνων δια την παραλαβήν αυτών. 4.Ουδέν βιβλίον του Ιδρύματος, δια τας Βιβλιοθήκας αυτού, αγοραζόμενον, διδακτικόν ή μη, παραμένει άδετον. Δια την βιβλιοδεσίαν αναγράφεται ετησίως ειδική πίστωσις εν τω προυπολογισμώ, κατά την κρίσιν του Τριμελούς Συμβουλίου, μη εξαρκούσης δε της πιστώσεως ζητείται έκτακτος η αναπληρωματική τοιαύτη. 5.Βιβλιοθήκη δωρουμένη ή εκχωρούμενη εις το Ίδρυμα αυτούσια, τοποθετείται εν ιδιαιτέρω ερμαρίω, μετά πινακίδος, φερούσης το ονοματεπώνυμον, ιδιότητα και πατρίδα του πρώην, κτήτορος, τηρουμένων κατά τα λοιπά των διατάξεων των εδάφ. β', γ', ε', ς' και ζ' της παρ. 3 του παρόντος άρθρου. δ.Εφ' όσον το Ίδρυμα δυνηθή και θέση εις την διάθεσιν του κοινού την Βιβλιοθήκην αυτού, θέλει συντάξη το Πολυμελές Συμβούλιον ιδιαίτερον κανονισμόν της Βιβλιοθήκης, θέλει προσλάβη το απαιτούμενον αναγκαίον προσωπικόν και προμηθευθή την απαιτουμένην επίπλωσιν δια την αρτιωτέραν εμφάνισιν και απρόσκοπτον λειτουργίαν της Βιβλιοθήκης ταύτης επονομαζόμενης "Βιβλιοθήκη Ριζαρίου Εκκλησιαστικής Σχολής". Άρθρ.1.-1.Το εν Αθήναις από του έτους 1841 υπό των αείμνηστων Μάνθου και Γεωργίου Ριζάρη ιδρυθέν και από του 1844 λειτουργούν Ίδρυμα, ανεγνωρισμένον υπό του Κράτους, υπό την επωνυμίαν "Ριζάρειος Εκκλησιαστική Σχολή" διοικείται κατά τας διατάξεις της διαθήκης, των προσθηκών αυτής του κωδικέλλου της και των κείμενων Νόμων και  Σελ. 186 162 –100 Δ/των σκοπόν έχον, τον περί τα εγκύκλια, και ιδία περί τα εκκλησιαστικά, καταρτισμόν πρωτίστως και κυρίως, των αφιεμένων να προσέλθωσιν εις τας τάξεις του κλήρου της Ορθοδόξου Εκκλησίας, παρεπομένως δε, την μετεκπαίδευσιν των ήδη κεχειροτονημένων ως και τον καταρτισμόν των επιθυμούντων να θεραπεύσωσι την Ορθόδοξον Θεολογικήν επιστήμην επ' ωφελεία της καθόλου Ορθοδόξου Εκκλησίας. 2.Προς εντελή εκπλήρωσιν του σκοπού τούτου το Ίδρυμα της Ριζαρείου Εκκλησιαστικής Σχολής δύναται να ιδρύη Σχολάς του της Μέσης, Ανωτέρας και Ανωτάτης Εκκλησιαστικής Εκπαιδεύσεως. Άρθρ.2.-Το Ίδρυμα τούτο κατ' έφεσιν του Ιδρυτού αυτού είναι από της ενάρξεως της λειτουργίας του ανεγνωρισμένον υπό του Κράτους δυνάμει του από 12/24 Μαΐου 1841 Δ/τος ως η πρώτη επίσημος Ιερατική αυτού Σχολή, και ως προς τα έργα του ταύτα τελεί, υπό την εποπτείαν του Υπουργείου Εθνικής Παιδείας (Γενική Διεύθυνσις Θρησκευμάτων) ως προς δε την διοίκησιν και διαχείρισιν, υπό την εποπτείαν του Υπουργείου των Οικονοιμκών, κατά τας διατάξεις του Α.Ν. 2039/1939, ως ετροποποιήθη μεταγενεστέρως. 33.Δ.γ.25 Εκκλησιαστικές Σχολές Άρθρ.3.-1.Το Ίδρυμα τούτο διατηρούν, παρά τον Κρατικόν αυτού χαρακτήρα, πλήρως την αυτοτέλειάν του, ως αυτή διαγράφεται εν τη Διαθήκη του αειμνήστου Ιδρυτού του, τω κωδικέλλω και ταις προσθήκαις αυτής, είναι Νομικόν Πρόσωπον Δημ. Δικαίου ως προς το Εκπαιδευτικόν αυτού έργον, Νομικόν δε Πρόσωπον Ιδιωτικού Δικαίου εν τη διοικήσει και διαχειρήσει της περιουσίας του, διοικείται υπό Δεκαμελούς Συμβουλίου ή Πρώτου ή Πολυμελούς ή Συμβουλίου Εκτελεστών καλουμένου και κατωτέρω αναφερομένου ως Πολυμελούς, αποτελουμένου εκ των 10 Εκτελεστών της Διαθήκης και εκ Τριμελούς Διοικητικού Συμβουλίου ή Δευτέρου καλουμένου και κατωτέρω αναφερομένου ως Τριμελούς συγκροτουμένου εκ μελών του Πολυμελούς επί τη βάσει των διατάξεων της διαθήκης, του κωδικέλλου και των προσθηκών αυτής και εν ιδίω εκάστοτε εκδιδομένη και δια Δ/τος κυρουμένω Οργανισμώ. 2.Η ενασκουμένη υπό των αρμοδίων Αρχών εποπτεία επί του Ιδρύματος περιορίζεται εις τον κατά τας διατάξεις του Α.Ν. 2039/1939 προληπτικόν έλεγχον νομιμότητας των αποφάσεων της διοικήσεώς του απολαμβάνοντος κατά τα λοιπά ανεξαρτησίας και πλήρως αυτοδιοικουμένου κατά τας επιταγάς του Διαθέτου. 3.Το ίδρυμα της Ριζαρείου Εκκλησιαστικής Σχολής εκπροσωπείται νομίμως ενώπιον πάσης Αρχής και των Δικαστηρίων υπό του Τριμελούς αυτού Συμβουλίου. Το Τριμελές Συμβούλιον έχει την ευχέρειαν όπως ειδικώς δι' εκάστην περίπτωσιν δι' εξουσιοδοτικού εγγράφου του, εξουσιοδοτή εν ή δύο των μελών του να δίδη όρκους ενώπιον πάντων των Δικαστηρίων, να εγχειρίζη μηνύσεις και εν γένει να εκπροσωπή τούτο όπου απαιτείται αυτοπρόσωπος εμφάνισις και των τριών μελών του. 4.Η νόμιμος σύνθεσις του Τριμελούς Συμβουλίου εκάστης τριετίας αποδεικνύεται και πιστοποιείται εκ σχετικής εν τη αρχή εκάστης τριετίας εν τοις πρακτικοίς αναγραφομένης πράξεως του Πολυμελούς Συμβουλίου του Ιδρύματος. Άρθρ.4.-1.Η αντικατάστασις μέλους τινός του Συμβουλίου του Πολυμελούς, εκλείψαντος δι' οιονδήποτε λόγον ενεργείται το βραδύτερον εντός τρίμηνου δι' εκλογής υπό των υπολειπομένων μελών, τριών προσώπων καταγόμενων εκ του αυτού εξ ου ο αντικαθιστάμενος τόπου, η δε εποπτεύουσα Αρχή εκλέγει εξ αυτών ένα, διοριζόμενον δια Β.Δ/τος. 2.Ο διορισθείς υποκαθιστά και καταλαμβάνει την θέσιν του εκλείψαντος. Η εκλογή διενεργείται δια μυστικής δια ψηφοδελτίων ψηφοφορίας. Εν περιπτώσει ισοψηφίας δια το τρίτον προτεινόμενον πρόσωπον, η ψηφοφορία επαναλαμβάνεται μέχρι κατισχύσεως ενός υποψηφίου. 3.Εάν παρατείνηται άνευ ενδιαμέσου παρουσίας υπέρ το έτος αδικαιολογήτως η εκ των συνεδριάσεων του Πολυμελούς Συμβουλίου απουσία μέλους τινος, το Συμβούλιον τούτο δύναται δια πράξεως αυτού, χαρακτηριζούσης την απουσίαν ταύτην ως ατόνησιν, είτε αθέτησιν των  περί εκτελεστών της Διαθήκης του Ριζάρη διατάξεων αυτής, να θεωρήση αυτήν ισοδυναμούσαν προς παραίτησιν του απουσιάζοντος μέλους και προτείνει την δια Β.Δ/τος, εκδιδομένου προτάσει των Υπουργών Οικονομικών και Θρησκευμάτων και Εθνικής Παιδείας, αποδοχήν της κατά τα ανωτέρω παραιτήσεως, μεθ' ο ακολουθεί η κατά τας διατάξεις της παρ. 1 του παρόντος άρθρου ενεργούμενη αντικατάστασις. 4.Το Πολυμελές Συμβούλιον ευρίσκεται εν απαρτία παρισταμένων τουλάχιστον πέντε εκ των μελών του εξ ων εις τουλάχιστον εκ του Τριμελούς. 5.Αι αποφάσεις του Πολυμελούς Συμβουλίου λαμβάνονται κατά πλειοψηφίαν και ειδικώτερον ως το άρθρ. 82 εδάφ. β' της διαθήκης του Ιδρυτού καθορίζει. Ασχέτως δε εν τω αυτώ καθοριζομένων και εν περιπτώσει ισοψηφίας η ψήφος του τελευταίου των παρισταμένων μέλους, του Συμβουλίου, κατά την χρονολογικήν σειράν διορισμού του, δεν λαμβάνεται υπ' όψιν. 6.Οριζομένης συνεδρίας του Πολυμελούς Συμβουλίου δι' υπόθεσιν, εξαιρετικώς επείγουσαν, εάν οι δηλούντες ότι δεν κωλύονται να προσέλθωσιν είναι ελάσσονες των πέντε, ειδοποιούνται εκ των Καθηγητών της Φιλοσοφικής Σχολής του Πανεπιστημίου Αθηνών, όσοι απαιτούνται προς δημιουργίαν του ελαχίστου αριθμού απαρτίας, ίνα ομού μετά των εκ του Πολυμελούς Συμβουλίου δηλωσάντων συμμετοχήν πραγματοποιήσωσιν απαρτίαν. Άρθρ.5.-1.Του Πολυμελούς Συμβουλίου μετέχει άνευ ψήφου και ο Γενικός Διευθυντής της Διευθύνσεως Θρησκευμάτων του Υπουργείου Εθνικής Παιδείας ως Κυβερνητικός Επίτροπος ή ο αναπληρωτής αυτού. Ούτος δικαιούται αποζημιώσεως καθοριζομένης υπό του Πολυμελούς Συμβουλίου. 2.Ο Επίτροπος καθιστά το Συμβούλιον ενήμερον των απόψεων του Υπουργείου επί ζητημάτων εκπαιδευτικών αφορώντων το Ίδρυμα και εισηγείται εις τον Υπουργόν τας απόψεις του Συμβουλίου τούτου επί των αυτών ζητημάτων προς ρύθμισιν αυτών, οσάκις η λύσις των εξαρτάται εκ του Υπουργείου τούτου ή απαιτείται η λήψις Νομοθετικής μερίμνης. 3.Ο Επίτροπος κωλυομένου του Υπουργού αντιπροσωπεύει αυτόν, εις την ενεργουμένην κλήρωσιν των Ζαγορησίων υποτρόφων και εις τας επισήμους τελετάς του Ιδρύματος. 4.Ο Επίτροπος καλείται εις πάσας συνεδριάσεις του Πολυμελούς Συμβουλίου, το οποίον νομίμως διασκέπτεται και αποφασίζει και εάν δεν προσέλθει ούτος. Εις ας συνεδριάσεις παρίσταται ο Επίτροπος υπογράφει αντιστοίχως και τα πρακτικά του Συμβουλίου. Άρθρ.6.-1.Το Πολυμελές Συμβούλιον συνέρχεται υποχρεωτικώς μεν άπαξ του μηνός, εκτάκτως δε οσάκις νομίζει τούτο πρόσφορον το τριμελές Συμβούλιον, ή ζητήσωσι την σύγκλησιν τούτου πέντε μέλη του και αποφασίζει επί των εξής ζητημάτων: α)Περί του ετησίου Προϋπολογισμού των τακτικών εσόδων του Ιδρύματος και των παρ' αυτώ κληρονομιών, κληροδοσιών και δωρεών. β)Περί του ετησίου Προϋπολογισμού των τακτικών και εκτάκτων εξόδων του Ιδρύματος και των παρ' αυτώ κληρονομιών, κληροδοσιών και δωρεών. Σελ. 187 162 - 101 Εκκλησιαστικές Σχολές 33.Δ.γ.25 γ)Περί εξετάσεως και εκκαθαρίσεως των λογαριασμών και ετησίων απολογισμών του Ιδρύματος, έτι δε και του περί έλεγχου της διαχειρίσεως του ταμείου του εδάφ. ς' του άρθρ. 9 του παρόντος. δ)Περί εκποιήσεως ακίνητων του Ιδρύματος, ήτις, εάν ήθελε κριθή αναγκαία συμφώνως ταις σχετικαίς διατάξεσι, της διαθήκης, θα γίνηται πάντοτε κατόπιν δημοπρασίας μετά προηγουμένην έγκρισιν της περί εκποιήσεως αποφάσεως υπό του αρμοδίου Δικαστηρίου των εν Αθήναις Πρωτοδικών και του Υπουργού Οικονομικών, μετά γνωμοδότησιν του Σ.Ε.Κληροδοτημάτων.Το εκ της εκποιήσεως τίμημα κατατίθεται ασφαλώς  εν τινι των Ελλάδι μεγαλυτέρων Τραπεζών, ή διατίθεται προς ανοικοδόμησιν ή αξιοποίησιν ετέρων ακινήτων του Ιδρύματος ίνα ταύτα καταστώσι προσοδοφόρα ή διατίθεται δι' ανέγερσιν, προσθήκην ή βελτίωσιν των σχολικών του κτιρίων και εν γένει οπλισμόν αυτών δια την εντελεστέραν άσκησιν του έργου του, απαγορευομένης τελείως της διαθέσεως τούτου ή μέρους αυτού δια τας τακτικάς ετησίας δαπανάς του. ε)Περί προβλέψεως διατάξεων εφ' ων σιωπά η διαθήκη του ιδρυτού. ς)Περί εκμισθώσεως των ακινήτων κτημάτων του Ιδρύματος εφ' όσον η εκμίσθωσις δεν δύναται να γίνη επί τη βάσει τουλάχιστον του ποσού του αναγραφέντος ως έσοδον δια το μίσθιον τούτο, εν τω Προϋπολογισμώ Εσόδων του. ζ)Περί διαφοράς αναγόμενης εις τα Δικαστήρια και περί διορισμού εν ανάγκη δικηγορών ως και περί αναθέσεως εις επιφανείς νομομαθείς ίνα γνωμοδοτήσωσιν επί σοβαρών νομικών ζητημάτων. η)Περί χορηγήσεως ή λήψεως δανείων. θ)Περί αποδοχής δωρεών, κληροδοσιών και κληρονομιών. Αι τελευταίοι γίνονται δεκταί επ' ωφελεία απογραφής. Αι τοιαύται υπό όρον ή προς εκπλήρωσιν ειδικού σκοπού, υποχρεούν το Ίδρυμα, μόνον εφ' όσον αι πρόσοδοι αυτών εξαρκούσι προς εξυπηρέτησιν των όρων ή σκοπών των, άλλως παραμένουν ανενεργείς μέχρις ου κατασταθώσι δια κεφαλαιοποιήσεως επαρκείς. ι)Περί συγκαταβάσεως εις πληρωμάς ως και περί χορηγήσεως αμοιβών εις τους ευδοκιμούντας εκ των απολυομένων Ζαγορησίων υποτρόφων της Ριζαρείου περιουσίας ή και χορηγήσεις υποτροφιών εις αριστείς αποφοίτους της Σχολής προς παρακολούθησιν ανωτέρων Πανεπιστημιακών σπουδών εν Θεολογική Σχολή. ια)Περί διορισμού, προαγωγής, απολύσεως και χορηγήσεως εν γένει χορηγιών εις το διοικητικόν και υπηρετικόν προσωπικόν εν γένει του Ιδρύματος. ιβ)Περί της ετησίας επιχορηγήσεως της Σχολής Μονοδενδρίου την οποίαν αναλόγως των αναγκών της καθορίζει κατ' έτος. ιγ)Περί της μονογραφής των εις το Ίδρυμα κρατουμένων βιβλίων, εις το τέλος των οποίων υπογράφει όλον το σώμα του Πολυμελούς Συμβουλίου. ιδ)Περί σοβαρών επισκευών του καταστήματος και  των    ετέρων    ακινήτων   του    Ιδρύματος   ή  Σελ. 188 162 - 102 ανοικοδομήσεως παλαιών ή οικοδομήσεως νέων ή διενεργείας προσθηκών ή βελτιώσεων. ιε)Περί των προσληφθησομένων υποτρόφων και πληρώσεως των εξ αυτών Ζαγορησίων. ις)Περί θεωρήσεως του παρά του Συλλόγου των Καθηγητών συντασσομένου κατ' έτος ωρολογίου προγράμματος των διδασκομένων μαθημάτων εν ταις Σχολαίς του Ιδρύματος και υποβολής αυτού προς έγκρισιν εις το Υπουργέιον Εθνικής Παιδείας. ιζ)Περί αποβολής μαθητού είτε ιδιοσυντηρήτου είτε υποτρόφου. ιη)Περί της χορηγητέας αποζημιώσεως και εξόδων κινήσεως κατά συνεδρίασιν των μελών του Πολυμελούς Συμβουλίου και της τοιαύτης του Τριμελούς Συμβουλίου. ιθ)Περί εκλογής εκτελεστού. κ)Εν γένει περί οιωνδήποτε υποθέσεων του Ιδρύματος σχετικώς προς τα συμφέροντα και τον σκοπόν αυτού. 2.Τα μέλη του Πολυμελούς Συμβουλίου δικαιούνται και οφείλουν να επισκέπτωνται τας παραδόσεις και τας βιβλιοθήκας των Σχολών προς επίβλεψιν της ακριβούς τηρήσεως των σχετικών διατάξεων του Οργανισμού. 3.Το Πολυμελές Συμβουλών συνερχόμενον μετά την λήξιν των εξετάσεων και λαμβάνον υπ' όψιν τας κενωθείσας θέσεις ή τας δημιουργηθείσας ειδικάς κατ' έτος συνθήκας, ορίζει τον αριθμόν των εισαχθησομένων μαθητών εκάστης προελεύσεως ως και των εξωτερικών. Άρθρ.7.-1.Αι ουσιώδεις επισκευαί των διδακτηρίων και εν γένει των οικοδομών του Ιδρύματος, αι κατασκευαί νέων κτιρίων, αι προσθήκαι εις υφιστάμενα τοιαύτα, ως και πάσα εν γένει τεχνική εργασία, αξίας άνω των 40.000 δραχμών εκτελείται κατόπιν προϋπολογισμού συντασσομένου υπό του Τεχνικού προσωπικού του Ιδρύματος μετά προηγουμένην έγκρισιν του Πολυμελούς Συμβουλίου, εφ' όσον δε πρόκειται περί ριζικών ή σημαντικών επισκευών και του Υπουργού των Οικονομικών μετά γνωμοδότησιν του Σ.Ε. Κληρ. και τήρησιν των διατάξεων του Α.Ν. 2039/1939 όσον αφορά την διενέργειαν μειοδοτικού διαγωνισμού, προφορικού ή δι' ενσφραγίστων προσφορών, αναγγελλομένου προ μηνός προ της διεξαγωγής τουλάχιστον δίς, δια δύο ημερησίων εφημερίδων, ούτινος τους όρους και το αποτέλεσμα, καθορίζει και εγκρίνει το αυτό Πολυμελές Συμβούλιον. Αι απαιτούμεναι δαπάναι της προηγουμένης παραγράφου λογίζονται πραγματοποιούμεναι και εκ των σχετικών κονδυλίων των αποθεματικών των Προϋπολογισμών. Επισκευαί μη υπερβαίνουσαι το ποσόν των 40.000 δραχμών διενεργούνται υπό του Τριμελούς Συμβουλίου, βάσει της εν τω ετησίω Προϋπολογισμώ αναγραφομένης πιστώσεως εκ των ετησίων εσόδων του Ιδρύματος, συντασσομένου υπό του Τεχνικού προσωπικού του προϋπολογισμού, δια προχείρου μειοδοσίας και εντός πάντοτε των ορίων του ετησίου προϋπολογισμού. 33.Δ.γ.25 Εκκλησιαστικές Σχολές     2.Πάσαι αι εις την προηγουμένην παράγραφον αναφερόμεναι εργασίαι κατά τε τα προσχέδια, γενικά σχέδια και σχέδια λεπτομερειών, προμετρήσεις και προϋπολογισμούς, επίβλεψιν και επιμέτρησιν, διενεργούνται υπό των τεχνικών του Ιδρύματος. Η αμοιβή τούτων δεν δύναται να υπερβαίνει εν ουδεμιά περιπτώσει τα τρία τέταρτα της εκάστοτε υπό των κειμένων Νομών και Δ/των προβλεπομένης. Το Πολυμελές Συμβούλιον ενεργεί δια των προς τούτο οριζομένων υπ' αυτού μελών του, τον έλεγχον και την παραλαβήν προσωρινώς και οριστικώς των έργων. Δύναται ομοίως, αν τούτο κρίνη σκόπιμον, να αναθέτη εις ειδικούς τεχνικούς τα έργα ταύτα εις πάσας τας περιπτώσεις του παρόντος άρθρου. Άρθρ.8.-1.Το Τριμελές Συμβούλιον συγκροτείται ανά τριετίαν εκ μελών του πρώτου λαμβανομένων κατά την σειράν την αναγεγραμμένην εν τη Ριζαρείω Διαθήκη. 2.Κωλυομένου προσωρινώς μέλους τινός του Τριμελούς Συμβουλίου, αναπληρούται τούτο δι' ετέρου κατά την ως άνω οριζομένην σειράν. 3.Του Τριμελούς Συμβουλίου προεδρεύουσιν εκ περιτροπής κατά το διάστημα της τριετίας τα τρία αυτού μέλη, έκαστον μέλος ανά έν έτος, τηρουμένης και εν τη προεδρεία της εν τω εδάφ. 1 του παρόντος προβλεπομένης σειράς, εκτός εάν ο έχων σειράν να προεδρεύση δεν συνεπλήρωσεν έτος από του διορισμού του. 4.Κωλυομένου οπωσδήποτε μέλους τινός να αναλάβη την προεδρίαν, προεδρεύει εις αντικατάστασιν, το αμέσως επόμενον, ου η τακτική προεδρία δια το κατά την σειράν αυτού ωρισμένον ετήσιον χρονικόν διάστημα, λογίζεται από της λήξεως της προσωρινής αυτού προεδρίας. Εν πάση περιπτώσει όμως δεν δύναται να προεδρεύη του Τριμελούς Συμβουλίου μη τακτικόν μέλος αυτού, δι' ο εάν το κωλυόμενον μέλος είναι το τρίτον της τριετούς θητείας, την προεδρίαν αναλαμβάνει το αμέσως προηγούμενον. 5.Ο Πρόεδρος του Τριμελούς Συμβουλίου είναι και ο Πρόεδρος του Πολυμελούς Συμβουλίου. 6.Ο Πρόεδρος διευθύνων τας συνεδριάσεις του τε Τριμελούς και Πολυμελούς Συμβουλίου θέτει ενώπιον αυτών τα διάφορα θέματα. Συμφωνούντος του Πολυμελούς Συμβουλίου δύνανται να αχθώσιν ενώπιον αυτού, μη εμπεριεχόμενα εν τη προσκλήσει των μελών θέματα. Εις τας συνεδριάσεις του Τριμελούς Συμβουλίου άγονται, πάντα τα επιφανειακά θέματα μέχρι της συνεδριάσεως αυτού. Προτάσσεται της συζητήσεως η ανάγνωσις και κύρωσις των πρακτικών της προηγουμένης συνεδρίας εν δακτυλογραφημένω σχεδίω. Διορθώσεις επιφέρονται εις αυτό τούτο το σχέδιον εφ' όσον όμως πρόκειται περί σοβαρών παρατηρήσεων επί των πρακτικών, μέλους τινός των Συμβουλίων, αύται αναγράφονται εις τα νέα πρακτικά. Κυρωθέντων των πρακτικών μονογράφεται το σχέδιον υπό του Προέδρου και καταχωρίζονται πλέον εις τα επίσημα βιβλία πρακτικών υπογραφόμενων υπό πάντων των παρασταθέντων μελών